Karol Mikuli

Karol (myös Carl) Mikuli (1821 Tšernivtsi – 1897 LvivPaul Krzywicki: From Paderewski to Penderecki: The Polish Musician in Philadelphia, s. 42) oli puolalainen pianisti ja säveltäjä. Hän opiskeli Frédéric Chopinin johdolla vuosina 1844–1848. Mikuli pääsi Chopinin oppilaaksi esitettyään tämän Scherzon op. 31, mutta pääsyä saattoi edistää sekin, että Chopin sai tämän kanssa mahdollisuuden käyttää useammin omaa äidinkieltään.Fr. Chopin: Pianoforte-Werke revidirt und mit Fingersatz versehen (zum grössten Theil nach des Autors Notirungen) von Carl Mikuli. Mikuli toimi lisäksi Chopinin avustajana tämän opetustyössä Pariisissa.

Mikuli loi lyhyen uran konserttipianistina, kunnes asettui vuonna 1858 Lviviin, pääsi konservatorion johtoon ja omistautui säveltämiselle sekä opettamiselle. Hänen oppilaisiinsa kuuluivat Aleksander Michałowski, Moriz Rosenthal ja Raoul Koczalski. Mikuli julkaisi ensimmäisenä Chopinin musiikin painoksen. Hän kirjasi Chopinin opetusmetodeista ylös havaintoja ja yksityiskohtaisia muistiinpanoja, joita historiantutkijat ovat usein siteeranneet.

Mikulilla oli armenialaistausta.   

 Lähteet 

 Aiheesta muualla 
 IMSLP: Karol Mikuli: nuotteja

Luokka:Puolalaiset pianistit
Luokka:Puolalaiset säveltäjät
Luokka:Musiikkipedagogit
Luokka:Vuonna 1821 syntyneet
Luokka:Vuonna 1897 kuolleet